Referat

Styringsgruppen for kommuneplanens arealdel

Møte: 5. februar 2019

Til stede: Terje Lie - leder

Anne Kari Holm – deltok frem tom sak 17/2019

 Gerd Berit Odberg

 Kirsti Brække Myrli

 Øivind Holt

Forfall: Fredrik Holm

Fra Adm: Espen Sørås, Anneli Nesbakken. Kristine Schneede og Erik Vitanza deltok i deler av møtet

*SAK*

10/2019             Godkjenning av saksliste

 *Enstemmig godkjent*

11/2019              Godkjenning av referat 8. januar, 9. januar og 14. januar 2019

 *Referat 8. januar rettes opp slik at vedtak i sak 1 og 2 kommer inn i referatet.*

 *Referatene ble etter dette enstemmig godkjent*

12/2019             Kartlegging av kulturhistoriske verder,  medvirkningsprosesser og

 fortettingsstrategier for Halden kommune.

Styringsgruppa gjennomgikk rapporten og anbefalingen og diskuterte denne.

Ø. Holt hadde mange merknader til historiebeskrivelsen og ønsket at denne ble strammet opp og rettet på.

I tillegg ønsket han at begrepet Eplehagefortetting ble omformet til tomtedeling (som det egentlig er).

Han ønsket i tillegg at økning av BYA/byggehøyde for områder også burde vært beskrevet som en handlingsstrategi.

*Rådmannen tar tak i dette i forhold til Asplan Viak.*

Styringsgruppen diskuterte rapportens forslag til verdivurderingene og ønsker at rådmannen tar inn bestemmelser for områder med verdivurdering 1 og retningslinjer for områder med verdivurdering 2. Disse blir å behandle sammen med kommuneplanens bestemmelser samlet. Styringsgruppen ønsker å komme tilbake til de konkrete områdene og hvilke som skal markeres i planen.

*Styringsgruppen ber rådmannen vurdere strategiene og komme med en anbefaling til styringsgruppen.*

13/2019             Rapport om Masseuttak og deponier

Kirsti B. Myrli opplyste om familieforhold til en av de som får sitt innspill vurdert. Ba om vurdering på habilitet. Styringsgruppen vurderte ho som habil til å delta i behandlingen av rapporten.

Rapporten ble gjennomgått og forslagene til deponier/masseuttak som fremgår av rapporten innarbeides i arealplanen.

Ø. Holt var spesielt skeptisk til forslaget ang Svingen pukkverk og utvidelse mot kantsonen. Ba om at det i forbindelse med reguleringsarbeidet for en utvidelse skulle tas hensyn til en kantsone (etablering av en slik) og at dette ikke skulle gå ut over dyrket mark. Styringsgruppen sluttet seg til en slik merknad i rapporten.

*Rådmannen gjør endringer i rapporten som beskrevet i møtet samt legger inn merknad fra Ø. Holt.*

14/2019             Rapport på Næringsarealer Halden kommune.

Rapport over ulike næringsarealer i Halden – både nåværende og fremtidige ble gjennomgått. Rapporten ble tatt inn som et kunnskapsgrunnlag for arbeidet.

15/2019             Byggegrense mot sjø

Styringsgruppen gjennomgikk kartutsnitt for byggegrenser mot sjø. Styringsgruppen ønsker at disse legges inn som byggegrenser i arealkartet.

Blir laget egen rapport som viser områdene som underlag for planarbeidet.

Rådmannen bes om å komme med forslag til byggegrense rundt vann og vassdrag i planforslaget.

16/2019              Mobilitetsundersøkelse

Rådmannen gjennomgikk mobilitetsundersøkelsen i korte trekk. Undersøkelsen blir å benytte i vurderinger av infrastruktur.

17/2019              Kartlagte friluftsområder

Styringsgruppen ble orientert om kartlagte friluftsområder.

Anne Kari Holm forlot møtet.

18/2019             Eventuelt

Innspill innkommet etter 20/11 2018 tas ikke med i det videre arbeidet – enstemmig vedtatt.

Innspill 21 Lille Kullås og Nordbyåsen (del av 80/1 og 2) sendes til konsekvensutredning. - Vedtatt med 2 (Lie og Odeberg) mot 2 stemmer (Myrli og Holt).

Neste møte i styringsgruppen 7. februar kl 15.00

Espen Sørås for

Terje Lie /s

Leder

Espen Sørås/s

referent